**Viikon 2 teemana** ryhmässä on teidän ryhmäläisten huostaanottoon ja sijoitukseen liittyvät tarinanne.

Ensimmäisellä tapaamisella päästiin jo vähän kuulemaan toisistamme ja tutustumaan, jatketaan 2. kerralla tarinoiden jakamista.

Jokainen voi itse miettiä, minkä verran haluaa tarinastaan jakaa ryhmälle. Jokaisen tilanne ja kokemus on erilainen ja sellaisenaan hyväksyttävä.

Kertomisen tueksi alla pari ennakkotehtävää ensi kerralle.

**1. Mieti kohtaa, kun sijoitukseen tai huostaanottoon lapsesi kohdalla päädyttiin**. Keitä perheeseenne kuului? Mitä haluat kertoa haasteista tai tapahtumista, jotka sijoitukseen/huostaanottoon johtivat? Miten koit tilanteen äitinä? Mihin lapsi lähti? Etsi jokin esine, lelu, kuva tai muu, joka kuvaa tuota aikaa ja jonka haluat näyttää muulle ryhmälle.

**2. Mieti sitten tätä hetkeä, mikä on tilanne nyt?** Jatkuuko sijoitus edelleen? Onko perheeseenne tullut muita ihmisiä tänä aikana? Etsi myös tätä hetkeä kuvaamaan jokin esine, jonka haluat ryhmäläisille näyttää.

Voit kirjoittaa itsellesi jotain ylös helpottamaan kertomista. Halutessasi voit myös piirtää itsellesi aikajanan näiden hetkien välillä. Mitä kaikkea matkaan on mahtunut?

Tarinoista varmasti riittäisi kerrottavaa vaikka kuinka paljon, mutta yhdessä videotapaamisessa aikaa on rajoitetusti. Me ohjaajat huolehditaan, että pääsette kaikki jakamaan kokemuksianne, se on meidän vastuulla. Nähdään tiistaina!